ผู้ประกอบการรายย่อยเเห่ลงทะเบียนขอเยียวยา
เอสเอ็มอีเเบงค์ ปล่อยกู้ไม่เกินล้าน ปลอดดอก 3 เเสนเเรก
26 พ.ค. 2553

เอสเอ็มอีเเบงค์ ปล่อยกู้ไม่เกินล้าน ปลอดดอก 3 เเสนเเรก
ผู้สื่อข่าวรายงานว่า ที่สยามพารากอนชั้น 5 ผู้ประกอบการนับพันรายได้ทยอยเดินทางมาลงทะเบียนขอรับความช่วยเหลือด้านสินเชื่อจากธนาคารพัฒนาวิสาหกิจขนากลางเเละขนายย่อม (เอสเอ็มอีเเบงค์) ซึ่งเป็นการดำเนินการตามนโยบายรัฐบาลที่ต้องการให้บรรเทาผลกระทบของผู้ประกอบการที่ได้รับความเสียหายทางการเมืองย่านราชประสงค์ ประตูน้ำ สยามสแควร์ สีลม เเละเซ็นเตอร์วัน
นายโสฬส สาครวิศวะ กรรมการผู้จัดการเอสเอ็มอีเเบงค์ เปิดเผยว่า  ธนาคารพิจารณาปล่อยกู้ให้ผู้ประกอบการเเบบไม่มีหลักประกันโดยได้ปรับลดวงเงินสูงสุดจาก 3 ล้านบาท เหลือ 1 ล้านบาท เนื่องจากต้องการกระจายความช่วยเหลือให้กับผู้ประกอบการได้ทั่วถึง  ทั้งนี้ สำหรับผู้ประกอบการที่ได้รับผลกระทบจากเหตุเพลิงไหม้สามารถกู้ได้สูงสุดถึง 1 ล้านบาท  โดยให้กู้ได้ 3 เเสนบาทเเรก ไม่เสียดอกเบี้ย ในระยะเวลา 1 ปี หลังจากนั้นจะเสียดอกเบี้ย 3% มีระยะเวลาผ่อนนาน 6 ปี  
สำหรับผู้ประกอบการที่ไม่ถูกไฟไหม้กู้ได้สูงสุด 1 ล้านบาทเช่นกัน คิดดอกเบี้ย 3% ทั้งวงเงิน  ได้รับสิทธิ์ผ่อนชำระเฉพาะดอกเบี้ยเพียงอย่างเดียว 2 ปีเเรก ปีที่ 3 -6 ผ่อนชำระเงินต้นพร้อมดอกเบี้ยตามปกติ